text: Ballettens verdenstjerner danser i Ribe
  29 februar 2016 kl. 15.55
  Billetsalget til en kulturbegivenhed i verdensklasse i Ribe begynder tirsdag. Verdensballetten optræder i haven til Ribe Kunstmuseum onsdag den 13. juli.  
  - Jeg plejer at sige, at det er ligesom, hvis du har Madonna, Robbie Williams, Elton John  og Paul McCartney på scenen på samme tid, siger Jens-Christian Wandt til TV SYD.
  Han stiftede i sin tid Verdensballetten, som optrådte første gang ved Den tilsandede Kirke ved Skagen i 2008. Se indslag fra TV2 Nord nederst.
  Programmet er ikke helt fastlagt endnu. Men danserne      kommer med små bidder fra ballettens verden.
  - Måske en pas de deux fra Svanesøen , eller en lidt større ting fra Ciselle, forklarer stifteren af Balletten.
  For Ribe er det en meget stor ting at få Verdensballetten til byen.
  - Det at der sker noget ekstraordinær i sådan en lille by, betyder at det er rigtig rart at være her, siger museumsinspektør Dagmar Warming, Ribe Kunstmuseum, til TV SYD.
  
  